Tikrinis blizgutis

Boletus castaneusBoletus crustatusBoletus dimidiatusBoletus flabelliformisBoletus lucidusBoletus laccatusBoletus ramulosumBoletus rugosusBoletus supinusBoletus vernicosusBoletus verniceusAgaricus lignosusAgarico-igniarium trullaAgaricus pseudoboletusGrifola lucidaGanoderma lucidumGanoderma pseudoboletusGanoderma japonicumGanoderma ostreatumGanoderma nitensGanoderma mongolicumFomes lucidus Fomes japonicusPolyporus lucidusPhaeoporus lucidusPlacodes lucidusPolyporus laccatusPolyporus japonicus Scindalma japonicum

Tikrinis blizgutis (Ganoderma lucidum) – blizgutinių šeimai priklausantis, nevalgomas grybas. Dėl savo retumo yra saugotinas ir įrašytas į Lietuvos raudonąją knygą. Marijampolės rajone dažnesnis, kituose rajonuose retesnis. Sukelia „baltąjį medienos puvinį“.

 Išvaizda 

Vaisiakūniai 5-20 cm skersmens, apskriti arba pusiau apskriti, inkstiški, vėduokliški ir kitokio pavidalo, su šoniniu, ekscentriniu, rečiau centriniu kotu. Kepurėlė ir koto paviršius blizgantis lyg nulakuotas, gelsvai raudonas, vyšninės arba raudonai juodos spalvos. Kotas 5-15 cm ilgio, 1-2 cm storio. Vamzdeliai vienasluoksniai, rečiau iš 2-3 sluoksnių, 0,5-2 cm ilgio. Poros apskritos, ochrinės spalvos, paspaudus patamsėja, išdžiūvusių vaisiakūnių gelsvos. Trama kamštiška, šviesiai gelsva arba gelsva. Sporos gelsvai kiaušiniškos, karpotos, su dvigubu apvalkalėliu, nupjauta viršūne, 7-12x6-8 μm.

 Augavietė 

Daugiametis, auga lapuočių ir mišriuose miškuose, parkuose, ypač ant lapuočių medžių kelmų ir išvartų, pasitaiko ir ant spygliuočių medžių. Dažniausiai randami ant juodalksnių, eglės kelmų.

 Galerija 

 Literatūra 

 Vincentas Urbonas, „Lietuvos grybų atlasas“, Kaunas „Lututė“, 2007 m., (423 psl.) ISBN 978-9955-692-59-1

 Nuorodos 

 Daug informacijos apie Lietuvoje augančius grybus 
  Lietuvos raudonoji knyga

Kategorija:Kempiniečiai